## Uredba o državnim taksama na zgrade za odmor, odmarališta, cestovna motorna vozila i plovne objekte

### NN 65/1992 (10.10.1992.), Uredba o državnim taksama na zgrade za odmor, odmarališta, cestovna motorna vozila i plovne objekte

# VLADA REPUBLIKE HRVATSKE

Na temelju članka 2. Zakona o određivanju kada prestaju vrijediti uredbe
Vlade Republike Hrvatske donesekle na temelju
zakonske ovlasti i ovlaštenja Vlade da uredbama uređuje pojedina pitanja iz
djelokruga Sabora Republike Hrvatske ("Narodne novine", br. 39/92), Vlada Republike Hrvatske na sjednici održanoj
9. listopada 1992. godine donijela je

## UREDBU

### o državnim taksama na zgrade za odmor, odmarališta, cestovna motorna vozila i plovne objekte

Članak 1.

Na zgrade za odmor, odmarališta, cestovna motorna vozila i plovne objekte
plaća se državna taksa (u daljnjem tekstu : taksa).

Članak 2.

Taksu na zgrade za odmor plaćaju domaće i strane fizičke osobe koje na
teritoriju Republike Hrvatske imaju u vlasništvu zgrade za odmor, ovisno o
ukupnoj površini i starosti zgrade u slijedećim iznosima

```
________________________________________________________________
```

```
Na zgrade za odmor starosti            plaća se po četvornom
```

```
preko                  do              metru hrvatskih dinara
```

```
                     godina
```

```
________________________________________________________________
```

```
                        10                6.000
```

```
10                      30                4.000
```

```
30                      50                2.000
```

```
50                                        1.000
```

```
________________________________________________________________
```

```

```

Hrvatskim državljanima smanjuje se taksa iz stavka I. ovoga članka za 75%.

Članak 3.

Zgradom za odmor smatra se svaka zgrada ili dio zgrade (stan) koja se
sezonski ili povremeno koristi.

Ne smatraju se zgradama za odmor, u smislu stavka 1. ovoga članka, klijeti,
ribarske kuće, zgrade-pletare i drugi slični objekti te građevine koje se
podižu na kratko vrijeme i upotrebljavaju najduže tri mjeseca.

Starost zgrade za odmor utvrduje se prema godini u
kojoj je vlasnik zgrade počeo koristiti zgradu sezonski ili povremeno za odmor.

Članak 4.

Taksu za odmarališta plaćaju domaće i strane pravne osobe koje na teritoriju
Republike Hrvatske imaju odmarališta u iznosu od 6.000 hrvatskih dinara po
četvornom metru. Domaćim pravnim osobama umanjuje se taksa iz stavka 1. ovoga
članka za 75%.

Članak 5.

Taksa na zgrade za odmor i odmarališta ne plaća se na zgrade odnosno
odmarališta koje su porušene, oštećene ili se ne mogu koristiti, ako takseni
obveznik općinskoj upravi prihoda na čijem se području nalazi zgrada za odmor
ili odmaralište, dokaže da zgradu odnosno odmaralište ne koristi zbog navedenih
okolnosti u razdoblju za koje se razrezuje taksa.

Ako se zgrada za odmor odnosno odmaralište koristi za smještaj izbjeglica i
prognanika, taksa na zgrade za odmor odnosno odmarališta ne plaća se za vrijeme
u kojem su u toj zgradi odnosno odmaralištu smještene te osobe.

Članak 6.

Taksu za cestovna motorna vozila plaćaju pravne i fizičke osobe koje su
vlasnici putničkih automobila, motocikla i skutera ovisno o radnoj zapremini
motora i godini proizvodnje i to:

a) za putnička vozila

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ako je radna

zapremina motora Plaća se taksa hrvatskih dinara

do 2 godine od 2 do 5 preko 5 do

godina 10 godina

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

do 1,5 l 10.000 7.000 5.000

preko 1,5 do 1,8 l 40.000 20.000 10.000

preko 1,8 80.000 40.000 20.000

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) za motocikliste i skutere

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ako je radna zapremina Plaća se taksa hrvatskih dinara

motora do 2 godine preko 2 godine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

preko 0,125 l do 0,500 l 10.000 5.000

preko 0,500 l 30.000 15.000

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Članak 7.

Taksa za cestovna motorna vozila ne plaća se na motorna vozila koja se
koriste za potrebe saniteta, za potrebe Hrvatske vojske, policije, vatrogasnih
jedinica te specijalna vozila koja služe za prijevoz mrtvaca, kao i za vozila s
kojima vlasnici obavljaju taksi službu ili drugu registriranu djelatnost.

Članak 8.

Taksu na plovne objekte plaćaju fizičke osobe koje su vlasnici plovnih
objekata, ovisno o dužini plovnog objekta u slijedećim iznosima:

od 5 do 7 metara 5.000 hrvatskih dinara

od 7 do to metara 20.000 hrvatskih dinara

od 10 do 15 metara 70.000 hrvatskih dinara

preko 15 metara 140.000 hrvatskih dinara

Članak 9.

Taksa na plovne objekte ne plaća se na plovne objekte kojima vlasnici
obavljaju djelatnost za koju imaju odobrenje nadležnog organa.

Članak 10.

Takse za zgrade za odmor, odmarališta, cestovne motorna vozila i plovne
objekte plačaju se za razdoblje od 1. studenog 1992.
godine do 31. listopada 1993. godine.

Članak 11.

Općinska uprava prihoda donosi rješenje o visini takse.

Iznose u hrvatskim dinarima iz članka 2, 4, 6. i 8. ove uredbe, općinska
uprava prihoda revalorizira indeksom promjene vrijednosti hrvatskog dinara
prema njemačkoj marki (DEM) po srednjem tečaju Narodne banke Hrvatske na dan
donošenja rješenja.

Članak 12.

Rješenje o razrezu takse za zgrade za odmor općinska uprava prihoda donosi
na temelju podataka kojima raspolaže prema ranijim evidencijama iz prijava za
razrez poreza na imovinu.

Rješenje o razrezu takse za odmarališta i zgrade za odmor za koje nema
podatke potrebne za razrez takse općinska uprava prihoda, na području na kojem
se nalazi zgrada za odmor odnosno odmaralište, donosi na temelju prikupljenih
podataka od taksenog obveznika ili na temelju podataka koje sama utvrdi.

Rješenje o razrezu takse za cestovna motorna vozila i plovne objekte
općinska uprava prihoda donosi na temelju podataka koje je dužna pribaviti od naležnih organa za registraciju odnosno evidentiranje
cestovnih motornih vozila odnosno plovnih objekata.

Članak 13.

Obveznik plaćanja takse dužan je platiti taksu u roku 15 dana od dana
primitka rješenja o razrezu takse.

Članak 14.

Glede razreza, naplate, žalbe, obnove postupka, kamata i drugih postupovnih odredaba shodno se primjenjuju odredbe Zakona o
neposrednim porezima.

Ukoliko se taksa na zgrade za odmor i odmarališta ne može prisilno naplatiti
po odredbama Zakona o neposrednim porezima izvršit če
se prisilna naplata takse prodajom nekretnine kad iznos dužrle
takse dosegne jednu trećinu vrijednosti takse.

Članak 15.

Sredstva od takse prihod su drevnog proračuna Republike Hrvatske.

Članak 16.

Ovlašćuje se ministar financija da donosi upute za provedbu ove uredbe.

Članak 17.

Stupanjem na snagu ove uredbe prestaje važiti Odluka o posebnim republičkim
taksama koje plaćaju pravne i fizičke osobe za isticanje tvrtki i korištenje
nekretnina ("Narodne novine", br. 55/90).

Članak 18.

Ova uredba stupa na snagu danom objave u "Narodnim novinama".

Klasa: 412-01/92-01/06

Urbroj : 5030112-92-1

Zagreb, 9. listopada 1992.

Predsjednik

**Hrvoje Šarinić,
v. r.**

Uredba, NN 65/1992-1721